Retningslinjer for tildeling av kommunalt tilskudd til kulturformål.

Barne- og ungdomsarbeid.

# Hvem kan få støtte?

Barne- og ungdomsorganisasjoner som har aktiviteter for barn og ungdom under 20 år, bosatt i Østre Toten kommune. Støtten baseres på en skjønnsmessig vurdering ut i fra antall medlemmer mellom 6 og 19 år, foreningens økonomiske situasjon og aktivitetstilbud.

Støttens størrelse bestemmes ut fra vedtatt budsjett til formålet.

For å komme i betraktning i forhold til denne potten kan foreningen ikke ha egen pott på det kommunale budsjettet, eller komme inn under andre budsjett poster.

* Tilskudd til organisasjoner som driver med musikk og idrett har egne tilskuddsordninger.

# Vedlegg til søknad.

Søknaden må fremmes på fastsatt skjema.

Følgende dokumentasjon må følge søknaden før behandling:

Revidert regnskap og budsjett, årsmelding og medlemsliste. Dersom det skal gjennomføres nyanlegg og større prosjekter skal eget kostnadsoverslag og finansieringsplan følge med.

# Andre kriterier og opplysninger

**Søknadsfristen er 1. april hvert år.**

Søknader om støtte til enkelttiltak, enkeltarrangementer, prosjekter og lignende kan sendes inn hele året, og vil bli behandlet fortløpende.

Organisasjonen skal ha eksistert i minimum 6 måneder. Organisasjonen skal ha minst 10 aktivitetsdager i året.

Organisasjonen skal ha innarbeidet i sine vedtekter en paragraf om at alle aktiviteter der barn og ungdom under 18 år deltar skal være rusfrie.

Mottagere av kulturmidler i Østre Toten kommune forplikter seg til å akseptere ledsagerbevis på sine arrangementer.

**Vedtatt i Kulturutvalget 17.februar 2010**